Quake II

Quake II je počítačová hra a videohra žánru FPS vyvinutá firmou id Software primárne pre platformu PC. Titul bol vydaný spoločnosťou Activision 6. decembra 1997. Titul používa vlastný herný engine IdTech 2.
Príbeh.
Quake II sa odohráva vo sci-fi prostredí. V režime hry pre jedného hráča sa hráč zúčastní operácie "Alien Overlord" v koži príslušníka Námornej pechoty, Bittermana. Operácia Alien Overlord je zúfalým pokusom uchrániť Zem pred mimozemskou inváziou spustením protiútoku voči domovskej planéte agresorov, kybernetickej rase Stroggov. Väčšina vojakov zúčastnených na tejto operácií bola zabitá alebo zajatá len čo vstúpila do atmosféry planéty. Na hráčových pleciach teda zostáva úloha prebiť sa Stroggskou obranou až do samotného srdca tejto civilizácie, hlavného mesta Stroggov, kde musí eliminovať vodcu Stroggov, Makrona.
Gameplay.
Zbrane.
Z pôvodného konceptu hry Quake preberá Quake II štvoricu zbraní: brokovnicu ("Shotgun"), dvojhlavňovú brokovnicu ("Super Shotgun"), granátomet ("Grenade Launcher") a raketomet ("Rocket Launcher"). Zbrane disponujú oproti pôvodným predlohám odlišným audio-vizuálnym spracovaním a ich systém funkcie bol mierne pozmenený.
Prijatie.
Quake II bol extrémne dobre prijatý recenzantami ako aj hráčmi. Predalo sa cekovo vyše 1 milión kópií. Quake II bol najpopulárnejšou akčnou hrou hranou online po celý rok 1998.
Technické prevedenie.
Kompletné zdrojové kódy hry vo verzií 3.19 boli vypustené 21. decembra 2001 po licenciou GPL. Verzia 3.21 nasledovala neskôr.
Engine "Quake II".
"Hlavný článok: Id Tech 2"
Vydania.
Navzdory svojmu názvu nebol Quake II priamim pokračovaním svojho predchodcu, hry Quake. I keď Quake II preberal niektoré prvky z hry Quake, napr. prítomnosť Quad Damage bonusu, niektorých nepriateľov a zbraní, bol v podstate tematicky odlišnou hrou.
Porty.
Prvé porty hry Quake II boli vydané spoločnosťou Activision v roku 1999 pre herné systémy Nintendo 64 a Playstation. Obidve verzie boli tamer identické, odlišovali sa len v technickom prevedení v rámci možnosti platformy a v dizajne jednotlivých levelov. Napríklad multiplayer s možnosťou hry cez Internet bol nahradený hrou na zdielanej obrazovke. Hra bola v roku 2002 portovaná tiež na platformu Amiga PowerPC. Súčasne s oficiálnymi verziami vznikali aj neoficiálne porty napríklad pre hernú konzolu Dreamcast alebo Playstation 2.
Playstation.
Vo verzií pre Playstation bolo odstránených niekoľko levelov, vrátane celých herných lokácií. Niektoré typy nepriateľov boli taktiež z hry odstránené podobne ako objekty scény (mŕtvi mariňáci, explozívne sudy). Pridaný bol jeden nový druh nepriateľa. Ukladanie aktuálneho priebehu hry bolo možné iba určitých miestach, na rozdiel od verzie hry pre PC, kde mohol byť aktuálny priebeh hry uložený prakticky hocikedy počas hry.
Nintendo 64.
Verzia pre hernú konzolu Nintendo 64 disponovala na rozdiel od verzie pre PlayStation kompletne odlišným prevedením herných lokácií, ktoré neboli nikdy predtým videné. Táto verzia tiež obsahovala nové svetelné efekty.
XBox 360.
Portovaná verzia hry Quake 2 bola obsiahnutá v balení s hrou Quake 4 pre hernú konzolu Xbox 360 v podobe bonusového disku. Hra bola priamym portom pôvodnej verzie hry, takže neobsahovala žiadne grafické vylepšenia.
Nintendo DS.
Podomácky vytvorený port pre prenosnú hernú konzolu Nintendo DS s názvom QuakeDS bol vydaný 10. februára 2008. Hra vyžaduje pre svoje spustenie dodatočné príslušenstvo v podobe upravených flash kariet, rozšírení pamäte a pôvodné dátové súbory PAK z plnej alebo shareware verzie hry Quake 2.
Rozšírenia a modifikácie.
Rozšírenia.
Boli vydané tri oficiálne rozšírenia:
Neoficiálne rozšírenia:
Soundtrack.
Výpis skladieb pre PC verziu hry.
V poradí druhá skladba ("Intro" od Bill Brown-a) nebola oficiálne vydaná, avšak v hre je použitá v úvodnej animácií.